EkBass/fiwiki-20250220-pages-articles huggingface dataset:
Fantasiakakku

Fantasiakakku on yksilöllinen ja persoonallinen, toiveiden mukaan valmistettu täytekakku. Fantasiakakku kuorrutetaan kreemillä tai sokerimassalla. Kakussa on sokerimassasta tai suklaasta valmistettuja koristeita tai kakkukuvia. Fantasiakakku suunnitellaan yksilöllisesti. Koristeissa ja värimaailmassa voidaan tuoda esille juhlien teemaa, aihetta tai tiettyä värimaailmaa, tyyliä tai vaikka syntymäpäiväsankarin tai juhlijan harrastusta tai muuta hänelle muuten tärkeää asiaa tai aihetta. == Lähteet == Luokka:Kakut
Anatoli Svydnytskyi

Anatoli Svydnytskyi (), (13. syyskuuta 1834 Mankivtsi, Litynin piirikunta, Podolian kuvernementti – 18. heinäkuuta 1871 Kiova) oli ukrainalainen kirjailija, aktivisti ja folkloristi. Hän kuului Harkovan-Kiovan salaseuraan, joka vastusti Venäjän keisarin hallintoa, levitti kiellettyä kirjallisuutta ja perusti sunnuntaikouluja. Hän kirjoitti yksinvaltaista hallintoa ja kansallishengen tukahduttamista vastustavia runoja, joista hänen elinaikanaan julkaistiin vain "Horlytsia" 1860). Ivan Franko julkaisi 1901 muita runoja kirjallisessa aikakauskirjassa Literaturno-naukovyi vistnyk. Svydnytskyn artikkeleitakaan ei paria poikkeusta lukuun ottamatta päässyt julkisuuteen. Kun ukrainankieliset julkaisut kiellettiin, hän julkaisi artikkeleita ja kertomuksia venäjäksi Kievlianin-nimisessä sanomalehdessä. Svydnytskyn pääteoksena pidetään kronikkaa Liuboratski, joka on suurelta osin omaelämäkerrallinen. Ivan Franko piti sitä ensimmäisenä Ukrainan kirjallisuuden realistisena romaanina. Se ilmestyi vasta 15 vuotta Svydnytskyn kuoleman jälkeen, eikä sillä siten ollut vaikutusta aikalaiskirjailijoihin. ==Lähteet== ==Aiheesta muualla== Luokka:Ukrainalaiset kirjailijat Luokka:Vuonna 1834 syntyneet Luokka:Vuonna 1871 kuolleet
Old Star

__NOTOC__ Old Star on black metal -yhtye Darkthronen seitsemästoista studioalbumi, joka julkaistiin 31. toukokuuta 2019 levymerkillä Peaceville Records. == Kappaleet == # # # # # # == Arvostelut == * Angry Metal Guy: Darkthrone – Old Star Review Viitattu 29.3.2022. * Metal Injection: 8/10Album Review: DARKTHRONE Old Star Viitattu 29.3.2022. * Pitchfork: 7.8/10Darkthrone Old Star Viitattu 29.3.2022. == Lähteet == == Aiheesta muualla == * * Luokka:Vuoden 2019 albumit Luokka:Darkthronen albumit
Eternal Hails......

__NOTOC__ Eternal Hails...... on black metal -yhtye Darkthronen kahdeksastoista studioalbumi, joka julkaistiin 25. kesäkuuta 2021 levymerkillä Peaceville Records. == Kappaleet == # # # # # == Lähteet == == Aiheesta muualla == * * Luokka:Vuoden 2021 albumit Luokka:Darkthronen albumit
Syys (albumi)

Syys on Radiopuhelimet-laulaja J. A. Mäen toinen studioalbumi, joka julkaistiin 18. maaliskuuta 2022. == Kappaleet == # # # # # # # # == Arvostelut == * Desibeli.net: J.A. Mäki: Syys Viitattu 29.3.2022. * Noise.fi: J.A. Mäki : Syys – “Hyvin kypsyneiden hetkien sadonkorjuu” Viitattu 29.3.2022. * Soundi: Levyarvio: Täsmälääke kosmiseen yksinäisyyteen – J.A. Mäen toinen soolo on syysalbumi keväällä Viitattu 29.3.2022. == Lähteet == Luokka:Vuoden 2022 albumit Luokka:Suomalaiset albumit Luokka:If Societyn albumit
Kaunis muisto

Kaunis muisto on Per-Olof Strandbergin ohjaama, kuvaama, leikkaama ja tuottama suomalainen draamaelokuva vuodelta 1977. Elokuva on ainut suomessa teatterilevityksen saanut 8 mm:n elokuva. Elokuvassa nuori avopari Peg ja Kaj lähtevät mökille yhdessä ystävänsä Dickin kanssa. Mökille saapuu myös muita heidän tuttaviaan. Mökillä nuoret päätyvät keskustelemaan elämästä sekä ihmissuhteista. == Näyttelijät == == Lähteet == Luokka:Suomalaiset draamaelokuvat Luokka:Vuoden 1977 suomalaiset elokuvat
Euandros

Euandros (, ”hyvä mies”) tai Evander (lat.) voi viitata seuraaviin: * Euandros Pallantionlainen, kreikkalaisessa ja roomalaisessa mytologiassa Hermeen ja Themiksen poika * Euandros, kreikkalaisessa mytologiassa Troijan kuninkaan Priamoksen poika * Euandros, kreikkalaisessa mytologiassa Lyykian kuninkaan Sarpedonin poika * Euandros Fokislainen (200/100-luku eaa.), Platonin Akatemiaan kuulunut filosofi * Euandros Beroialainen (1. vuosisata jaa.), kuvanveistäjä * Avianius Evander (1. vuosisata eaa.), Ciceron ystävä * Aulanius Evander (1. vuosisata eaa.), kuvanveistäjä ja hopeanpakottaja * Evander eli Evander da Silva Ferreira (s. 1998), brasilialainen jalkapalloilija * Evander, kaupunki Mpumalangan provinssissa Etelä-Afrikassa == Lähteet ==
Kos (täsmennyssivu)

Kos tai Koš voi viitata seuraaviin: * Kos, saari Dodekanesian saariryhmässä Kreikassa ** Kos, kaupunki Kosin saarella *** Kos, antiikin aikainen kaupunki Kosin saarella *** Kos Meropis, antiikin aikainen kaupunki Kosin saarella ** Kos, kunta Kosin alueyksikössä Etelä-Egean saarten alueella Kreikassa ** Kos, alueyksikkö Etelä-Egean saarten alueella Kreikassa * KOS, Kosovon lyhenne olympiakisoissa * Koš, kylä ja kunta Armeniassa ==Henkilöitä== * Božidar Kos (1934–2015), slovenialainen säveltäjä * Jakub Kos (s. 2003), tšekkiläinen jääkiekkoilija * Károly Kós (1883–1977), unkarilainen arkkitehti ja kirjailija * Lovro Kos (s. 1999), slovenialainen mäkihyppääjä * Ondřej Kos (s. 2006), tšekkiläinen jääkiekkoilija.
Kotys

Kotys (, ) voi viitata seuraaviin: * Kotys, traakialainen jumalatar * Kotys (400/300-luku eaa.), Paflagonian kuningas * Kotys, Traakian odrysialaisten kuninkaita ** Kotys I, Traakian odrysialaisten kuningas 384–360 eaa. ** Kotys II, Traakian odrysialaisten kuningas n. 300–280 eaa. ** Kotys III, Traakian odrysialaisten kuningas n. 270 eaa. ** Kotys IV, Traakian odrysialaisten kuningas n. 171–166 eaa. * Kotys, Traakian sapaialaisten kuninkaita ** Kotys I, Traakian sapaialaisten kuningas ainakin vuonna 48 eaa. ** Kotys II, Traakian sapaialaisten kuningas 42–15 eaa. ** Kotys III, Traakian sapaialaisten kuningas 12–19 jaa. * Kotys, Vähä-Armenian kuningas 38–47 jaa. * Kotys, Bosporoksen kuningas == Lähteet ==
Kypros (täsmennyssivu)

Kypros () tai Cyprus (lat.) voi viitata seuraaviin: * Kypros, saari Välimeressä * Kypros eli Kyproksen tasavalta, valtio Kyproksen saarella * Cyprus, Rooman provinssi * Cyprus, alue Becktonin kaupungiosassa Lontoossa
Zeit (albumi)

Zeit on saksalaisen industrial metal -yhtyeen Rammsteinin kahdeksas studioalbumi, joka julkaistiin 29. huhtikuuta 2022. Rammsteinin virallisella Instagram -sivustolla oli 8. maaliskuuta 2022 alkaen nähtävänä lyhyt pätkä nimikkokappaleen "Zeit" musiikkivideosta, joka tuli kokonaan julki kahden päivän kuluttua 10. maaliskuuta 2022. Seuraavaksi Rammstein kertoi piilottaneensa ympäri maailmaa 11 aikakapselia, jotka paljastaisivat albumin kappaleiden nimet etukäteen. Jokaisessa kapselissa oli koodi, jolla pystyi paljastamaan yhden kappaleen nimen. Yksi kapseleista oli Suomessa, muut olivat Australiassa, Itävallassa, Ranskassa, Saksassa, Meksikossa, Alankomaissa, Puolassa, Ruotsissa, Isossa-Britanniassa ja Yhdysvalloissa. Albumin seuraava single "Zick Zack" tuli kuunneltavaksi 7. huhtikuuta 2022. Rammstein järjesti albumille maailmanlaajuisen ennakkokuuntelun päivää ennen albumin varsinaista julkaisua 28. huhtikuuta 2022, koko albumin julkitulon aattopäivänä. Ennakkoon tuli julki myös kappaleen "Angst" musiikkivideo. Seuraava single "Dicke Titten" julkaistiin 25. toukokuuta 2022, "Angst" 26. elokuuta 2022 ja viimeinen single "Adieu" 25. marraskuuta 2022. Albumin Atmos-version on miksannut suomalainen masteroija Svante Forsbäck. == Kappaleet == # # # # # # # # # # # == Arvostelut == * Imperiumi: 8/10Levyarvostelu: Rammstein - Zeit Viitattu 8.5.2022. * Inferno: Yhtye ei ole menettänyt iskuvoimaansa – arviossa Rammstein Viitattu 19.6.2022. * Kaaoszine: Rammstein yllättää jälleen eikä petä odotuksia – arviossa yhtyeen kahdeksas albumi, ”Zeit” Viitattu 29.4.2022. * V2.fi: V2.fi | Arvostelu | Rammstein - Zeit Viitattu 19.5.2022. * Soundi: Zeit voisi olla merkkiteos, mutta nyt se näyttää, miltä Rammstein kuulostaa tyhjäkäynnillä – lue arvio Viitattu 19.5.2022. == Lähteet == Luokka:Vuoden 2022 albumit Luokka:Rammsteinin albumit
Trudie Adamsin katoaminen

Trudie Adams katosi lähellä kotiaan 24. kesäkuuta 1978 Newportissa New South Walesissa. Viimeisen kerran hänet nähtiin kun hän liftasi kotiinsa. Poliisin mukaan tapaus saattaa liittyä seudulla 1971–1978 tehtyihin raiskauksiin. Tapauksen saatua julkisuutta useat naiset ovat kertoneet alueella tapahtuneista seksuaalirikoksista, joissa on yhteneväisyyksiä ja jotka ovat edelleen selvittämättä. == Lähteet == Luokka:1978 Luokka:1970-luvun katoamistapaukset Luokka:Katoamistapaukset Australiassa Luokka:Uusi Etelä- Wales
Seututie 362

Seututie 362 on Iitin Kausalan (valtatie 12) ja Kouvolan Kimolan (seututie 363) välinen maantie. Tie toimii Iitin kunnan keskeisenä sisäisen liikenteen väylänä, sillä se on osa nopeimpia reittejä Kausalasta Iitin kirkonkylälle, Radansuuhun, Lyöttilään ja Vuolenkoskelle. Tie alkaa Kausalan kiertoliittymästä, jossa se kohtaa valtatien 12 ja seututien 360, ja jatkaa siitä kohti pohjoista. Tien rinnalla on pyörätie valtatien 12 ja Harjuntien välillä. Tie kulkee Radansuun kylän läpi, jossa se kohtaa yhdystien 3621 Iitti Golfin kohdalla. Radansuusta tie jatkuu Iitin kirkonkylälle, jossa se kulkee Iitin kirkon ohi ja kohtaa yhdystien 3622. Iitin kirkonkylän jälkeen tie ylittää Kymijoen Virran sillan kautta, ja sen jälkeen kulkee peltojen ja metsien poikki Kymentaan kylän ohi Hiidensaarentien kohdalla olevalle Iitin ja Kouvolan, sekä Päijät-Hämeen ja Kymenlaakson rajalle. Kouvolan puolella tie ohittaa Kimolan kylän juuri ennen Kimolanlahden siltaa, jonka jälkeen tie päättyy Kimolantien ja Vierumäentien, seututien 363, risteykseen. Kimolanlahden sillan ali kulkee Kimolan kanavaan johtava veneilyreitti Kouvolan Pyhäjärveltä Iitin Konnivedelle ja edelleen Päijänteelle. Valtatien 12 parantamissuunnitelmassa Uudenkylän ja Tillolan välillä esitetään seututien 362 linjausta muutettavan Kausalan ja Radansuun välillä rakentamalla tie uuteen maastokäytävään Kausalan Luhtatien sekä nykyisen Iitintien (seututie 362) ja Urajärventien (yhdystie 3621) risteyksen välille. Uusi linjaus ohittaisi esimerkiksi Radansuun kylän keskuksen, ja sen rinnalle toteutettaisiin koko matkalle kevyen liikenteen väylä. Seututie kohtaisi uudella linjauksella Valtatien 12 uuden linjauksen Kausalan eritasoliittymässä nykyisen Harjuntien pohjoispuolella ja nykyisen Iitintien itäpuolella. Seututien varteen myös esitetään kevyen liikenteen väylän rakentamista Iitin kirkonkylän Mullikkamäentien ja Sorronniemen Sorronniemenkadun välille. Iitin kunnalla on myös tavoitteena toteuttaa kevyen liikenteen väylä seututien suunnitellun uuden linjauksen päätepisteen ja Mullikkamäentien välille Radansuussa ja Iitin kirkonkylällä. == Lähteet == 362 Luokka:Iitin liikenne Luokka:Kouvolan liikenne
Hillevi Engström

Hillevi Engström (s. 15. huhtikuuta 1963 Sollentuna) on ruotsalainen poliisi ja maltillisen kokoomuksen poliitikko. Hän istui valtiopäivillä vuosina 2002–2015 ja toimi Ruotsin työmarkkinaministerinä vuosina 2010–2013 sekä kehitysapuministerinä 2013–2014. ==Lähteet== ==Aiheesta muualla== * Hillevi Engström Ruotsin valtiopäivien verkkosivuilla Luokka:Ruotsin ministerit Luokka:Ruotsalaiset poliisit Luokka:Maltillisen kokoomuksen poliitikot Luokka:Vuonna 1963 syntyneet Luokka:Elävät henkilöt
Miguel Van Damme

Miguel Van Damme (25. syyskuuta 1993 – 29. maaliskuuta 2022) oli belgialainen jalkapalloilija, joka pelasi maalivahtina Cercle Bruggessa. Aluksi Van Damme pelasi Cerclen nuorisojoukkueessa. ==Seurajoukkueura== Van Damme debytoi 5. huhtikuuta 2014 Jupiler Pro Leaguessa. Hän pelasi koko pelin 1–0 kotitappiossa KV Mecheleniä vastaan. ==Saavutukset== • Belgian toinen jalkapallodivisioona (1) Hän voitti Belgian toisen divisioonan kaudella 2017/2018 ==Henkilökohtainen elämä== Kesäkuussa 2016 ennen kausia 2016–2017 suoritetussa rutiinitarkastuksessa Van Dammella diagnosoitiin leukemia. Vuotta myöhemmin hänen syöpänsä oli remissiossa ja hän allekirjoitti uuden sopimuksen Cerclen kanssa kesäkuuhun 2019 asti. Hän toipui ja huolimatta siitä, että hän tarvitsi edelleen lääkitystä päivittäin, hän pystyi pelaamaan Belgian Cupissa 2017–2018. 20. syyskuuta 2017 Genkiä vastaan. Tammikuussa 2020 Van Dammen leukemia uusiutui ja hänelle kerrottiin, että hänen selviytymismahdollisuutensa olivat heikot. Tästä huolimatta hän sai immunoterapiaa ja allekirjoitti uuden vuoden mittaisen sopimuksen Cerclen kanssa 16. kesäkuuta 2020. 18\. lokakuuta 2021 hän uusiutui ja jätti hänet taistelemaan leukemiaa vastaan ​​viidennen kerran viiteen vuoteen. Hän lopulta kuoli sairauteen maaliskuussa 2022. Van Damme oli naimisissa Kyana Dobbelaeren kanssa ja heillä oli yksi lapsi, joka syntyi vuonna 2021. 29\. maaliskuuta 2022 Van Damme kuoli 28-vuotiaana taisteltuaan pitkään leukemiaa vastaan. Cercle Brugge kunnioitti häntä lausunnossa: ”Miguel, sinnikkyys ja voimasi tehdä sitä yhä uudestaan ​​ja uudestaan, takaiskun jälkeen, oli ihailtavaa. Olet esimerkki positiivisuudesta, sinnikkyydestä ja taisteluhengestä. Inspiraation lähde kaikille taisteleville. Ikuisesti vihreämustassa sydämessämme, #16." == Lähteet == == Aiheesta muualla == * Miguel Van Dammen tilastot Soccerway-sivustolla Luokka:Belgialaiset jalkapallomaalivahdit Luokka:Vuonna 1993 syntyneet Luokka:Vuonna 2022 kuolleet
Busseaut

Busseaut on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee Brévonjoen varrella, noin 33 kilometriä Montbardin kaupungista koilliseen. Kunnan keskustassa on 1800-luvulta peräisin oleva uusgoottilainen Sainte-Thérèsen kirkko. ==Lähteet== ==Aiheesta muualla== Luokka:Côte-d’Orin kunnat
Antti Rantatorikka

Antti Rantatorikka (s. 8. helmikuuta 1977 Hyvinkää) on suomalainen pesäpalloilija. Rantatorikka edusti urallaan Superpesiksessä kasvattajaseuraansa Hyvinkään Tahkoa ja Kinnarin Pesistä. Hän saavutti kaksi SM-hopeaa kaudella 1996 ja kaudella 1999. Hän pelasi 77 Superpesiksen runkosarjan ottelua. Näissä hän löi 20 tavallista juoksua, toi kymmenen juoksua ja keräsi 119 kärkilyöntipistettä. Hän pelasi 22 Superpesiksen ylemmän loppusarjan ottelua. Näissä hän löi neljä tavallista juoksua, toi yhden juoksun ja keräsi 21 kärkilyöntipistettä. Hän pelasi 14 Superpesiksen alemman loppusarjan ottelua. Näissä hän löi kaksi tavallista juoksua, toi kolme juoksua ja keräsi 36 kärkilyöntipistettä. https://www.pesis.fi/wp- content/uploads/2021/02/Rantatorikka-Antti.xlsx Myös Rantatorikan veljet Miika, Timo ja Taneli ovat edustaneet Superpesiksessä Hyvinkään Tahkoa. https://hyvinkaantahko.fi/seura/veljesten-tahko/ == Lähteet == Luokka:Suomalaiset pesäpalloilijat Luokka:Vuonna 1977 syntyneet Luokka:Elävät henkilöt
WordPress Photo Directory

WordPress Photo Directory on WordPress-projektin ylläpitämä avoimen lähdekoodin kuvahakemisto avoimille kuville. Kaikki palvelun kuvat on lisensoitu avoimella CC Nolla -lisensillä. Kuvat ovat vapaaehtois osallistujien tekemiä ja lataamia. Palvelu on vielä osittain kehitysvaiheessa ja siinä käytetty ohjelma on lisensoitu GNU GPLv2.0 -lisensillä. Kuvahakemiston pyrkimyksenä on tarjota avoin vaihtoehto suljetuille kuvapankeille, kuten Unsplash, Pixbaby ja Adobe Stock, joiden lisenssiehdot ovat viime vuosina muuttuneet rajoittaviksi. Käyttö esimerkiksi WordPress- teemoissa on rajoittunut. WordPress Photo Directoryssä on kuvaa maaliskuussa 2022. == Historia == 14\. joulukuuta 2021 Matt Mullenweg ilmoitti WordPress Photo Directorysta State of the Word 2021 -tapahtumassa. Tammikuussa 2022 projektiin alettiin kerätä osallistujia ja jo helmikuussa avattiin oma kehittäjäsivusto, jossa seuraavaksi valittiin tiiminvetäjät. == Katso myös == * Avoin sisältö * WordPress * WordPress Foundation * Wikimedia Commons == Lähteet == == Aiheesta muualla == * WordPress Photo Directory * WordPress Photo Directoryn kehittäjäsivusto * WordPress Photo Directoryn kehittäjän käsikirja * WordPress Photo Directoryn rajapinta * WordPress Photo Directory Git-arkistossa Luokka:Kuvapankit Luokka:Vapaat ohjelmistot
Eero Syvänoja

Eero Uolevi Syvänoja (15. lokakuuta 1926 Jaala – 25. huhtikuuta 2022 Helsinki)Kuolinilmoitus. Helsingin Sanomat 29.5.2022, s. B 29 oli suomalainen graafinen suunnittelija. Julisteiden ja mainoskampanjoiden suunnittelun ohella hän tuli tunnetuksi taideteollisuusalan näyttelyiden suunnittelijana ja myös huonekalumuotoilijana. Syvänoja astui jatkosodan loppuvaiheessa 17 vuoden iässä palvelukseen Brewster-hävittäjälentokonelaivueessa 26. Hän sai asemekaanikon koulutuksen, mutta toimi etupäässä mukana lennonjohdossa. Sotien jälkeen hän kouluttautui graafikoksi Ateneumissa ja työskenteli 1950-luvulla Myyntimainonta- ja Valotorni-mainostoimistoissa. Syvänoja oli 1960-luvulla yksi Markkinointi Viherjuuren keskeisiä mainonnan suunnittelijoita Matti Viherjuuren, Erkki-Mikael Salmen, Pirkko Tatarinovin ja Annikki Saarikiven rinnalla. Vuonna 1961 hän sai vuoden parhaan julisteen palkinnon vaatevalmistaja Turolle tekemällään työllä. Askolle tehty juliste palkittiin vuonna 1968. Vuonna 1976 Syvänojan Matkailun edistämiskeskukselle suunnittelema julistesarja Four Seasons sai tuomariston erikoispalkinnon matkailualan tapahtumassa Italian Cataniassa. Vuoden 1978 parhaana aatteellisena julisteena palkittiin Matti Viherjuuren ja Eero Syvänojan ulkoministeriölle ja matkailujärjestöille suunnittelema Finlandia-juliste. Syvänojan suunnittelema on muun muassa Lumenen ensimmäinen huulipuikko sekä monet logot ja pakkaukset muun muassa Arabialle ja Nesteelle. Hän teki myös kymmeniä äänilevykansia erityisesti Finlandia Recordsille. Eero Syvänoja työskenteli Viherjuurella 16 vuotta, kunnes perusti Pirjo Lausamo-Laineen kanssa oman suunnittelutoimiston P&E;:n, jonka Viherjuuri osti myöhemmin. Tämän jälkeen Syvänoja ja Lausamo-Laine jatkoivat Viherjuuren graafisen suunnittelun toimistossa nimeltä Indigo. Eero Syvänojan puoliso oli italialaisia designhuonekaluja myyneen Funktion perustaja Alli Syvänoja (1929–2014) (maksullinen). Heidän yhdessä suunnittelema ja Jouni Revon valmistama pyökkipöytä voitti vuonna 1992 Mööpeli-kalustesuunnittelukilpailun. Kahta vuotta myöhemmin Eero Syvänojan suunnittelema ja puusepänliike Solidon koivusta rakentama keittiötyöpiste sai Mööpeli-kilpailussa jaetun ensipalkinnon. == Lähteet == == Aiheesta muualla == *Eero Syvänojan muistokirjotus Helsingin Sanomissa Luokka:Suomalaiset mainonnan suunnittelijat Luokka:Suomalaiset graafiset suunnittelijat Luokka:Vuonna 1926 syntyneet Luokka:Vuonna 2022 kuolleet
Donald Trumbull

Donald Edmund Trumbull (27. toukokuuta 1909 – 7. kesäkuuta 2004) oli yhdysvaltalainen elokuvaerikoistehosteiden edelläkävijä. ==Elämä== Trumbull syntyi Chicagossa. Hän oli Douglas Trumbullin isä, jonka kanssa hän työskenteli useissa elokuvaprojekteissa. Trumbull kuoli luonnollisista syistä 95-vuotiaana tyttärensä kotona Graeaglessa. ==Filmografia== * Ihmemaa Oz (1939) * Hiljainen pako (1972) * Kolmannen asteen yhteys (1977) * Avaruusboltsit (1987) ==Aiheesta muualla== * *Obituary of Donald Trumbull (Los Angeles Times) *Variety Obituary Luokka:Erikoistehosteiden suunnittelijat Luokka:Yhdysvaltalaiset henkilöt Luokka:Vuonna 1909 syntyneet Luokka:Vuonna 2004 kuolleet
Viljo Väinölä

Viljo Olavi Väinölä (18. joulukuuta 1914 Pietari – 5. elokuuta 1995 Hollola) oli suomalainen tekstiili- ja huonekalualan yritysjohtaja, joka sai teollisuusneuvoksen arvonimen. ==Henkilöhistoria== Viljo Väinölän vanhemmat olivat Verner ja Venla Väinölä ja puoliso Mirjam Häyrinen. Väinölä valmistui Kultaseppäkoulusta vuonna 1934 ja työskenteli vuodesta 1937 lahtelaisessa liikkeessä kelloseppänä ja kultaseppä- ja kaiverrusosastojen vastaavana johtajana. Sotien jälkeen hän siirtyi Kutomo ja Neulomo -yhtiön palvelukseen. Vuonna 1949 hänestä tuli yhtiön isännöitsijä ja hallituksen puheenjohtaja ja vuonna 1966 toimitusjohtaja. Väinölä oli myös yhtiön omistamien kahden muun yrityksen, Kooen Oy:n ja huonekalutehdas Loppi Oy:n, toimitusjohtaja. Hän toimi lisäksi muun muassa kiinteistöyhtiöden Läyliäisten Mylly- ja Konepaja ja Lahden Verkatehdas johdossa ja hänellä oli useita tekstiili- ja huonekalualan luottamustehtäviä. Edelleen, Väinölä tunnettiin Lahden Kimmon perustajana ja puheenjohtajana sekä merkittävänä lahjoittajana. Teollisuusneuvoksen arvonimi Väinölälle myönnettiin vuonna 1980.Kuolleita. Teollisuusneuvos Viljo Väinölä. Helsingin Sanomat, 12.8.1995, s. 4. ==Julkaisuja== * Joululauluja, 1950, toim. Viljo Väinölä ==Lähteet== Luokka:Suomalaiset yritysjohtajat Luokka:Suomalaiset lahjoittajat Luokka:Suomalaiset kultasepät Luokka:Suomalaiset urheilujohtajat Luokka:Vuonna 1914 syntyneet Luokka:Vuonna 1995 kuolleet
Kalle-Ville Lahtinen

Kalle-Ville Lahtinen on suomalainen toimittaja, joka työskentelee MTV:n uutisten ulkomaantoimittajana. Lahtinen toimi vuonna 1991 jonkin aikaa Ylen kirjeenvaihtajana Hongkongissa ja vuosina 1993–1995 Seta ry:n jäsenlehden päätoimittajana. Lahtisen isä Eilo Lahtinen taisteli toisen maailmansodan aikana Ukrainassa suomalaisen Waffen-SS-vapaaehtoispataljoonan mukana. ==Lähteet== Luokka:Syntymävuosi puuttuu Luokka:Elävät henkilöt Luokka:Suomalaiset televisiotoimittajat
Louhikorentokala

Louhikorentokala (Eurypegasus draconis) on korentokaloihin kuuluva kalalaji. Lajia tavataan lämpimistä vesistä indopasifiselta merialueelta. Toisinaan lajia pidetään akvaarioissa. ==Koko ja ulkonäkö== Louhikorentokala voi kasvaa suurimmillaan 8-10 cm pitkäksi ja naaraat ovat koiraita kookkaampia. Ruumiinmuodoltaan laji on pitkäkuonoinen, tukevahko ja lyhyehkö. Ruumista suojaavat luulevyt ja selässä on luukyhmyjä. Kalan rintaevät ovat hyvin suuret ja muodoltaan viuhkamaiset. Louhikorentokalojen väritys on hyvin vaihteleva. Useimmiten ne ovat selästään ruskeankirjavia ja vatsastaan vaaleampia. Koiraiden rintaevissä on sininen ja valkoinen reunajuova. ==Levinneisyys ja elintavat== Louhikorentokalaa tavataan laajalta alueelta, joka ulottuu Punaisestamerestä ja Afrikan kaakkoisrannikolta Japaniin, Australiaan ja Marquesassaarille. Se elää usein lähellä leviä ja meriheiniä kasvavaa hiekka- tai sorapohjaa jokien suistoalueilla. Lajin ravintoa ovat pienet selkärangattomat eläimet, kuten äyriäiset, nilviäiset ja madot. Louhikorentokalat liikkuvat usein pareittain ja ovat todennäköisesti yksiavioisia. Louhikorentokaloja pyydystetään toisinaan akvaariokaloiksi. Niitä myös hyödynnetään perinteisessä aasialaisessa lääkinnässä. ==Lähteet== Luokka:Korentokalat
BMPT

BMPT, toisinaan lisänimellä Terminator, on venäläinen panssariajoneuvo. BMPT on suunniteltu tukemaan tankkien toimintaa pääasiassa urbaaneilla alueilla. BMPT:n pääasiallinen tehtävä on vastustajan jalkaväkeä vastaan hyökkääminen. Kazakstan on ottanut ajoneuvon käyttöön ja sitä on valmistettu Kazakstanissa. Vuonna 2018 Venäjän asevoimat ottivat vastaan ensimmäiset BMPT-vaunut ja niiden sanottiin olevan käyttövalmiita vuonna 2021. Vaunussa on passiivista ja reaktiivista panssarointia. Vaunussa on kaksi 30 mm tykkiä, kaksi AGS-17D tai AGS-30 kranaatinheitintä, neljä Ataka-T panssarintorjuntaohjusta sekä yksi 7,62 mm konekivääri. Vaunua on valmistettu useilla eri alustoilla, uudemmasta mallista on käytetty myös nimitystä BMPT-72 tai Terminator 2. Enemmistössä vaunuista on taistelupanssarivaunutyypin T-72 rungon päälle kiinnitetty modernimpi tykkitorni. Lisäksi ilmeisesti on valmistettu pieni määrä BMPT- vaunuja Armata-panssarivaunualustalle, mutta näitä versioita ei ole vielä tuotu taistelukäyttöön. Venäjä on käyttänyt T-72:n runkoon pohjautuvaa BMPT- vaunua hyökkäyssodassaan Ukrainaan (2022–), esimerkiksi keväällä 2022 Luhanskin alueen Sjevjerodonetskin taisteluissa ja alkuvuodesta 2023 Kreminnan seudulla. Ukraina on tuhonnut tykistötulella Kreminnan seudulla ainakin yhden tällaisen panssariajoneuvon. ==Kehitystyö== Vaunun idea oli Sergei Majevin. Hän toimi 1985--1987 Afganistanissa 40. armeijan varakomentajana ja Turkestanin sotilaspiirin kalustosta vastaavana. Majev idea oli vaunu, jossa olisi panssarivaunun suoja ja aseistettuna pienikaliiperisilla aseilla antamaan saturaatiotulitukea kahden kilometrin etäisyydelle asti. Neuvostoliiton puolustusministeriö tuki ajatusta ja kehitystyö annettiin Tšeljabinskin traktoritehtaalle. BMPT oli valmiina testeihin 1992, mutta Tšeljabinskin tehdas meni 1990-luvulla konkurssiin. Projektin pelasti Majevin nimitys panssarijoukkojen pääviraston johtajaksi 1996. Hän sai siirrettyä projektin Nižni Tagiliin Uralvagonzavodille, jossa valmistui 2002 uusi prototyyppi. BMPT-1 läpäisi testit 2006, mutta vaunusta päätettiin tehdä halvempi ottamalla alustaksi olemassa oleva T-72-vaunun alusta. Torni ja 125 mm tykki poistetiiin ja korvattiin konetykeillä, konekivääreillä ja ohjuslaukaisimilla. Vaunu hyväksyttiin viimein palvelukseen 2017. == Lähteet == == Aiheesta muualla == Luokka:Venäjän asevoimien kalusto
Cornelia Froboess

Cornelia "Conny" Froboess (s. 28. lokakuuta 1943, Wriezen, Brandenburg, Saksa) on saksalainen näyttelijä ja laulaja. Froboess levytti ensimmäisen hittinsä Pack die Badehose ein kahdeksanvuotiaana vuonna 1951 nimellä Die Kleine Cornelia. Myöhemmin Froboess levytti nimeilä "Conny" ja "Conny Froboess". Froboess voitti 1962 saksalaisen Deutsche Schlager-Festspiele -laulukilpailun kappaleella Zwei kleine Italiener ja valikoitui samalla edustamaan Saksaa saman vuoden Eurovision laulukilpailussa. Kansainvälisessä laulukilpailussa kappale sijoittui kuudenneksi 16 kilpailijan joukosta, mutta kappaleesta tuli vuoden kaupallisesti menestynein euroviisukappale. ==Filmografiahttps://www.fernsehserien.de/cornelia-froboess/filmografie== ===Elokuvat=== * 1951: Sündige Grenze * 1952: Drei Tage Angst * 1952: Ideale Frau gesucht * 1954: An jedem Finger zehn * 1954: Große Star-Parade * 1955: Laß die Sonne wieder scheinen * 1958: Der lachende Vagabund * 1958: Wenn die Conny mit dem Peter * 1959: Hula-Hopp, Conny * 1959: Wenn das mein großer Bruder wüßte * 1959: Ja, so ein Mädchen mit 16 * 1960: Meine Nichte tut das nicht * 1960: Conny und Peter machen Musik * 1960: Schlagerraketen – Festival der Herzen * 1960: Mein Mann, das Wirtschaftswunder * 1961: Junge Leute brauchen Liebe * 1961: Mariandl * 1961: Der Traum von Lieschen Müller * 1962: Der Korporal in der Schlinge * 1962: Der Vogelhändler * 1962: Mariandls Heimkehr * 1963: Der Musterknabe * 1963: Ist Geraldine ein Engel? * 1964: Hilfe, meine Braut klaut' * 1967: Rheinsberg * 1973: Crazy – total verrückt * 1982: Veronika Vossin kaipuu * 1986: Der Sommer des Samurai * 1988: Faust – Vom Himmel durch die Welt zur Hölle * 1994: Tag der Abrechnung – Der Amokläufer von Euskirchen * 1997: Knockin’ on Heaven’s Door * 1998: Der König der Löwen 2 – Simbas Königreich (ääninäyttelijä) * 2003: Die Wilden Kerle * 2004: Villa Henriette * 2013: Ostwind * 2015: Ostwind 2 * 2017: Ostwind – Aufbruch nach Ora * 2019: Ostwind – Aris Ankunft * 2021: Ostwind – Der große Orkan ==Lähteet== Luokka:Saksalaiset näyttelijät Luokka:Saksalaiset laulajat Luokka:Saksan euroviisuedustajat Luokka:Vuoden 1962 euroviisuedustajat Luokka:Vuonna 1943 syntyneet Luokka:Elävät henkilöt
Kieliliitto

Kieliliitto on joukko samalla alueella puhuttavia kieliä, joissa on kielikontakteista aiheutuneita yhteisiä ominaisuuksia. Tämä ominaisuuksien kokoelma ei selity kielten sukulaisuudella, eikä sitä esiinny kyseisen alueen ulkopuolella. Esimerkkejä kieliliitoista ovat Balkanin kieliliitto, Baltian kieliliitto, Volgan alueen kieliliitto, Tyynenmeren luoteisrannikon kieliliitto, Sepikjoen valuma-alueen kieliliitto, Etiopian kieliliitto ja Etelä-Aasian kieliliitto. ==Lähteet== Luokka:Kielimaantiede
Idänkuulamo

Idänkuulamo (Flueggea suffruticosa) on laipikkakasvien (Phyllanthaceae) heimoon ja kuulamoiden (Flueggea) sukuun kuuluva kasvilaji. Se on kausivihanta pensas, joka voi kasvaa korkeimmillaan noin 1,5 metriä korkeaksi. Laji on kaksikotinen. Idänkuulamoa tavataan luonnossa itäisessä Aasiassa. Sitä kasvaa Siperian kaakkoisosissa, Venäjän Kaukoidässä, Mongoliassa, Kiinassa, Japanissa sekä Korean niemimaalla. Idänkuulamon hedelmät ovat syötäviä ja nuoria lehtiä voi myös käyttää ravintona. Lehtiä myydään joskus paikallisilla ruokatoreilla Koreassa. Idänkuulamoa on käytetty myös yleisesti kiinalaisessa yrttilääketieteessä ja se kuuluu kiinalaisen lääkeopin 50 perusyrtin joukkoon. Idänkuulamo sisältää muun muassa sekuriniinia, joka on keskushermostoon vaikuttava alkaloidi. == Lähteet == * Useful Temperate Plants: Flueggea suffruticosa == Aiheesta muualla == * Suomen Lajitietokeskus: Idänkuulamo (Flueggea suffruticosa) * Global Biodiversity Information Facility (GBIF): Flueggea suffruticosa * Flora of China: Flueggea suffruticosa Luokka:Phyllanthaceae
Narodnost

Narodnost () on Venäjällä ja Neuvostoliitossa yhteiskunnallisessa keskustelussa sekä kulttuuripolitiikassa vaikuttanut näkemys tai virallinen oppi kansallistunteesta ja kansallismielisyydestä. Sen merkitys on vaihdellut eri aikoina. Yleenä narodnost tarkoittaa vallalla ollutta tunnetta kuulumisesta kansaan sekä kansanluonnetta. Usein sillä viitataan tavallisten kansanihmisten perusolemukseen. Sillä voidaan myös viitata kansanryhmään, joka jakaa yhteisen kansallisen identiteetin. Narodnost-käsitteen tausta on 1800-luvun alussa. Vuonna 1833 keisari Nikolai I:n opetusministeri kreivi Sergei Uvarov julisti, että virallinen kansallisaate nojasi kolmeen periaatteeseen: ortodoksiseen uskoon, itsevaltiuteen ja kansallisuuteen. Kansallisuus (narodnost) kuvasi Venäjän kansan ominaislaatua, sen vakaata halua puolustaa vahvasti ja uskollisesti hallitsijasukua ja hallintoa. Myös 1800-luvun lopussa hallinnut keisari Aleksanteri III katsoi, että parlamentarismi ja länsimainen liberalismi eivät pelastaisi Venäjää anarkistien ja vallankumouksellisten kaaokselta ja kansankiihotukselta. Pelastuksen toisivat kolme perinteistä tukipilaria: ortodoksinen usko, itsevaltius ja narodnost. Kirjallisuudentutkimuksessa narodnost tarkoitti alun perin uskollisuutta Venäjän omaleimaiselle kansanomaiselle kulttuuriperinnölle, mutta Nikolai Dobroljubovin kaltaisten radikaalien kriitikoiden käsissä narodnostista tuli yhteiskunnallisen vastuun mittari, jolla punnittiin sekä kirjailijan taitoa kuvata tavallisen kansan pyrkimyksiä että kykyä saattaa kirjallisuus massojen ulottuville. Näistä arvoista tuli sittemmin Neuvostoliiton virallisesti hyväksytyn kirjallisuustyylin eli sosialistisen realismin peruselementtejä. == Lähteet == Luokka:Venäläinen nationalismi Luokka:Kulttuuripolitiikka Luokka:Venäjänkieliset sanat ja sanonnat
De Spelbrekers

De Spelbrekers oli alankomaalainen duo, jonka muodostivat Theo Rekkers (24. huhtikuuta 1924 – 20. huhtikuuta 2012) ja Huug Kok (19. helmikuuta 1918 – 27. lokakuuta 2011). Duon jäsenet tapasivat toisen maailmansodan aikaan Bremenissä ammustehtaalla, jossa työskentelivät pakkotyössä. He muodostivat lauluduon vuonna 1945 sodan päätyttyä. Levytysura alkoi vuonna 1950, ja 1950-luvun suurin hitti oli Oh wat ben je mooi (1956), joka nousi Alankomaiden singlelistalla viidenneksi. Duo voitti 1962 alankomaalaisen Nationaal Songfestival -laulukilpailun kappaleella Katinka, ja valikoitui samalla Alankomaiden edustajaksi saman vuoden Eurovision laulukilpailuun. Kansainvälisessä laulukilpailussa duo jäi jaetulle viimeiselle sijalle nollalla pisteellä. 1970-luvulla duon jäsenet toimivat André van Duinin managereina, mutta heidän oma laulajanuransa oli päättymässä. Duo lopetti vuonna 1975. ==Diskografia== ===Singlethttps://dutchcharts.nl/search.asp?cat=s&cat2;=a&search;=De+Spelbrekers=== :Sijoitus Alankomaiden singlelistalla *C'est magnifique (1955) *Oh, wat ben je mooi! (1956) #5 *De kinderbijslag (1956) *Jolie Jacqueline (1956) *De voetbalpolonaise (1957) *Katinka (1962) #7 *De hoedendans (1964) *Geertru (1964) *Ja, zo'n dag... (1966) *Love, Liebe, l'amour (1966) *Laten we vader 'n pretje gunnen! (1968) *Marietje (1968) ==Lähteet== * ===Viitteet=== Luokka:Alankomaalaiset duot Luokka:Alankomaiden euroviisuedustajat Luokka:Vuoden 1962 euroviisuedustajat
François Pinault

François Pinault (s. 1936 Les Champs-Géraux, Ranska) on ranskalainen yritysjohtaja ja taidekeräilijä, joka on luonut omaisuutensa perustamassaan Pinault-Printemps-Redoute -nimisessä yrityksessä.Ein Milliardär zeigt seinen Kunstschatz. Viitattu 30.3.2022. Pinault omistaa laajan nykytaiteen kokoelman, johon sisältyy Andy Warholin, Mark Rothkon, Jeff Koonsin ja Damien Hirstin teoksia.The ArtReview Power 100. Web Archive 2007. Viitattu 30.3.2022.Handelskammaren som blev ett konstmuseum. Svenska Dagbladet 13.12.2021 (tilaajille). Viitattu 30.3.2022. Vuodesta 1999 alkaen Pinault on ollut brittiläisen huutokauppakamari Christie’sin omistaja. ==Lähteet== Luokka:Vuonna 1936 syntyneet Luokka:Ranskalaiset yritysjohtajat Luokka:Ranskalaiset miljardöörit Luokka:Elävät henkilöt Luokka:Taiteen keräilijät
Jouni Eloranta

Jouni Eloranta (s. 22. maaliskuuta 1972) on suomalainen entinen pesäpalloilija. Eloranta edusti koko uransa Superpesiksessä Hyvinkään Tahkoa. Eloranta saavutti kolme SM-hopeaa kaudella 1992, kaudella 1994 ja kaudella 1996. https://www.pesis.fi/wp-content/uploads/2021/01/Eloranta-Jouni.xlsx Hän pelasi ulkokentällä kakkospolttajana. https://www.hs.fi/urheilu/art-2000003556967.html Eloranta pelasi 177 Superpesiksen runkosarjan ottelua. Näissä hän löi kaksi kunnaria ja 50 tavallista juoksua, toi 111 juoksua ja keräsi 631 kärkilyöntipistettä. Eloranta pelasi 39 Superpesiksen ylemmän loppusarjan ottelua. Näissä hän löi 13 tavallista juoksua, toi 20 juoksua ja keräsi 153 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1972 syntyneet Luokka:Elävät henkilöt
Ivan Netšui-Levytskyi

Ivan Netšui-Levytskyi (oik. Ivan Levytskyi, muita salanimiä: I. Netšui, I. Baštovyi, Hr. Hetmanets, O. Krynytskyi) (25. marraskuuta 1838 Stebliv, Kiovan kuvernementti, Venäjän keisarikunta – 15. huhtikuuta 1918 Kiova) oli ukrainalainen kirjailija. Netšui-Levytskyi valmistui vuonna 1865 Kiovan teologisesta seminaarista ja opetti sen jälkeen vuosina 1865–1874 eri oppilaitoksissa. Hän ryhtyi kirjoittamaan vuonna 1865, mutta sensuurin vuoksi hänen kirjoituksensa ilmestyivät vain galitsialaisissa aikakauslehdissä, esimerkiksi Pravdassa, Dilossa ja Zoriassa (Lviv). Hän kirjoitti pääasiassa kertomuksia, joissa yhdistyy novellin ja kansantarinoiden tyyli. Hänen aiheitaan oli talonpoikien ja työläisten elämä, ja näin hänestä tuli klassisen ukrainalaisen proosan mestari ja hän loi ukrainalaisen realistisen kerronnan perustan. Netšui-Levytskyi muovasi kuvan ukrainalaisen älymystön perustyypeistä, aina opiskelijoista ja opettajista ylhäisiin venäläisiin virkamiehiin. Venäläistämisen ja siirtomaahenkisen tukahduttamisen hengen vastaisesti hän kuvasi Ukrainan älymystön heräävää kansallishenkeä ja yritystä ”pitää tärkeimmällä sijalla väistämätöntä kansallista vapautumista”, kuten Oleksander Biletskyi on asiasta sanonut. Hänen teostensa päähenkilöt sortuivat usein noissa pyrkimyksissään. Netšui-Levytskyi kirjoitti myös historiallista kaunokirjallisuutta ja näytelmiä sekä kertomuksia lapsille. Netšui-Levytskyi kirjoitti myös kansanomaisia kirjoituksia erilaisista tieteellisistä aiheista sekä Ukrainan teatterista ja sen parissa toimivista ihmisistä. Hän korosti kirjoituksissaan, että on luotava itsenäinen ukrainalainen kirjallisuus, joka on riippumaton venäläisestä kirjallisuudessa. Netšui-Levytskyi kirjoitti näkemyksiään ukrainan kielestä ja vastusti galitsialaishenkistä ukrainan kieltä. Hän kirjoitti vanhoillisessa romanttisessa hengessä ja vaati puhdasta kansallista sanastoa ja fraseologiaa ja muista kielistä omaksuttujen ilmausten ja uudissanojen torjumista. Omissa teoksissaan hän kuitenkin käytti usein lähialueiden venäläisiä ilmaisumuotoja ja kielsi niiden korjaamisen. ==Lähteet== ==Aiheesta muualla== Luokka:Ukrainalaiset kirjailijat Luokka:Vuonna 1838 syntyneet Luokka:Vuonna 1918 kuolleet
Inger Jacobsen

Inger Johanne Jacobsen (13. lokakuuta 1923 – 21. heinäkuuta 1996) oli norjalainen laulaja ja näyttelijä. Jacobsen julkaisi ensimmäisen levynsä Du er alltid i mine tanker/To små hjerter vuonna 1941. Jacobsen levytti levy- yhtiöille Musica (1946–1953) ja Columbia (1954–1970) ja hänet tunnettiin pehmeästä, syvästä alttoäänestään. Jacobsenin suosituin levytys Frøken Johansen og jeg (1959) myi yli 50 000 kappaletta. Jacobsen osallistui Melodi Grand Prixiin neljänä vuonna ja voitti vuonna 1962, minkä myötä Jacobsen valittiin esittämään voittokappaleen Kom sol, kom regn saman vuoden Eurovision laulukilpailussa. Kansainvälisessä laulukilpailussa Jacobsen sijoittui 16 kilpailijan joukosta jaetulle kymmenennelle sijalle. Jacobsen kuoli syöpään 72-vuotiaana 21. heinäkuuta 1996. ==Osallistumiset Melodi Grand Prixiin== Vuosi Kappale Sijoitus 1960 Den dag du kommer 7. semifinaalissa 1960 En aften igjen 8. semifinaalissa 1962 Kom sol, kom regn 1. 1962 Våre skal dagene være 4. 1964 Hvor? 4. 1964 Ingen sol finner vei (til min gate) 5. 1971 India 12. ==Diskografia== *Letters from Norway (1963) *Vinden gir svar (1966) *Refrenget 1–4 81967–1971) *Vi er dus med hele landet (1973) *Einar Schankes Gledeshus (1974) *Julerefrenget (1977) *Jeg har mitt hjerte i Oslo (1991) *Ja, vi husker! (1993) *Original Prøysen (1993) *Den store norske Grand Prix-samlingen (1995) ==Filmografia== ===Elokuvat=== *Den forsvundne pølsemaker (1941) *Smuglere i smoking (1957) *Skraphandlerne (1975) ===TV-sarjat=== *Kontorsjef Tangen (1966) *I de beste familier (1994) *Mot i brøstet (1994) ==Lähteet== * ===Viitteet=== Luokka:Norjalaiset laulajat Luokka:Norjalaiset näyttelijät Luokka:Norjan euroviisuedustajat Luokka:Vuoden 1962 euroviisuedustajat Luokka:Vuonna 1923 syntyneet Luokka:Vuonna 1996 kuolleet
Andrew Lindsay

Andrew Lindsay (s. 25. maaliskuuta 1977 Portree, Skotlanti) on brittiläinen kilpasoutaja. Hän voitti olympiakultaa kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1977 syntyneet Luokka:Elävät henkilöt
Allan Ljungqvist

Allan Ljungqvist (14. toukokuuta 1908 Hanko – 14. syyskuuta 1971 Parainen) oli suomalainen urheilujohtaja. Hän toimi Kansainvälisen jääpalloliiton puheenjohtajana vuosina 1963–1967. == Lähteet == Luokka:Suomalaiset urheiluvaikuttajat Luokka:Suomen jääpallo Luokka:Vuonna 1908 syntyneet Luokka:Vuonna 1971 kuolleet
Ben Hunt-Davis

Ben Hunt-Davis (s. 15. maaliskuuta 1972 Tidworth, Englanti) on brittiläinen kilpasoutaja. Hän voitti olympiakultaa kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla. Hunt-Davis osallistui kolmiin olympialaisiin. Ennen kultamitalikisojaan hän sijoittui kahdeksikossa kuudenneksi Barcelonassa 1992 ja kahdeksanneksi Atlantassa 1996. Hunt-Davis kilpaili kuusissa aikuisten maailmanmestaruuskilpailuissa vuosina 1993–1999. Hän sijoittui perämiehettömässä nelosessa viidenneksi Račicessa 1993, kahdeksikossa kuudenneksi Tampereella 1995 ja perämiehettömässä kaksikossa viidenneksi Aiguebelettessa 1997 sekä saavutti kahdeksikossa hopeaa St. Catherinesissa 1999. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1972 syntyneet Luokka:Elävät henkilöt
Simon Dennis

Simon Dennis (s. 24. elokuuta 1976 Henley-on-Thames, Englanti) on brittiläinen kilpasoutaja. Hän voitti olympiakultaa kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1976 syntyneet Luokka:Elävät henkilöt
Hipparkhos

Hipparkhos (, ) voi viitata seuraaviin: * Hipparkhos Ateenalainen (k. 514 eaa.), Peisistratoksen poika, Ateenan tyranni * Hipparkhos Ateenalainen (400-luku eaa.), Kharmoksen poika, ensimmäinen Ateenasta ostrakismilla karkotettu * Hipparkhos Ateenalainen (300-luku eaa.), komediakirjailija * Hipparkhos Euboialainen (300-luku eaa.), Filippos II:n tukija ja Eretrian tyranni * Hipparkhos Nikaialainen (n. 190–127 eaa.), tähtitieteilijä ja matemaatikko * Hipparkhos Stageiralainen (300-luku eaa.), Aristoteleen sukulainen ja oppilas * Hipparkhos (300-luku eaa.), pythagoralainen filosofi * Hipparkhos, kirjailija, joka kirjoitti Egyptiläisen Iliaan * Hipparkhos, Platonin nimiin pantu dialogi == Lähteet ==
Louis Attrill

Louis Attrill (s. 5. maaliskuuta 1975 Newport, Isle of Wight, Englanti) on brittiläinen kilpasoutaja. Hän voitti olympiakultaa kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1975 syntyneet Luokka:Elävät henkilöt
VI (Sauruksen albumi)

VI on rap-yhtye Sauruksen kuudes studioalbumi, joka julkaistiin 24. lokakuuta 2018. == Kappaleet == # # # # # # # # # # # # == Lähteet == Luokka:Sauruksen albumit Luokka:Vuoden 2018 albumit
Luka Grubor

Luka Grubor (s. 27. joulukuuta 1973 Zagreb, Jugoslavia) on kroatialais- brittiläinen kilpasoutaja. Hän voitti olympiakultaa Ison-Britannian kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla. == Lähteet == Luokka:Kroatialaiset soutajat Luokka:Brittiläiset soutajat Luokka:Brittiläiset olympiavoittajat Luokka:Vuonna 1973 syntyneet Luokka:Elävät henkilöt
Kieran West

Kieran Martin West (s. 18. syyskuuta 1977 Kingston upon Thames, Englanti) on brittiläinen kilpasoutaja. Hän voitti olympiakultaa kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1977 syntyneet Luokka:Elävät henkilöt
Fred Scarlett

Fred Scarlett (s. 29. huhtikuuta 1975 Ashford, Englanti) on brittiläinen kilpasoutaja. Hän voitti olympiakultaa kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1975 syntyneet Luokka:Elävät henkilöt
Steve Trapmore

Stephen Patrick "Steve" Trapmore (s. 18. maaliskuuta 1975 Lontoo, Englanti) on brittiläinen kilpasoutaja. Hän voitti olympiakultaa kahdeksikossa Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1975 syntyneet Luokka:Elävät henkilöt
Rowley Douglas

Rowley Douglas (s. 27. tammikuuta 1977 Washington, Yhdysvallat) on brittiläinen kilpasoutaja. Hän voitti olympiakultaa kahdeksikon perämiehenä Sydneyn olympialaisissa 2000. Britit voittivat loppukilpailussa Australian venekunnan 0,80 sekunnilla. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1977 syntyneet Luokka:Elävät henkilöt
Interaktiivinen video

Interaktiivinen video on digitaalisen videon muoto, joka tukee katsojan vuorovaikutusta videon kanssa. Vuorovaikutus interaktiivisen videon kanssa tapahtuu katsojan klikatessa hiirellään tai koskiessa mobiililaitteella ennalta määriteltyjä videon kohteita tai painikkeita, jotka vaikuttavat videon kulkuun. Katsojan klikatessa tai koskiessa videon kohteita, hän voi nähdä videossa lisätietoa klikatusta kohteesta tai katsoja voi siirtyä videon eri osioon tai toiseen videoon. Katsoja voi myös muuttaa videon tarinaa tekemillään valinnoilla videon kohteita tai painikkeita klikkaamalla tai painamalla. Suomessa interaktiivisia videoita toteuttaa esimerkiksi tamperelainen Choosera Oy. == Lähteet == Luokka:Elokuvat
Hippias

Hippias () voi viitata seuraaviin: * Hippias Arkadialainen (toimi 427 eaa.), sotilas * Hippias Ateenalainen (k. n. 490 eaa.), Peisistratoksen poika ja Ateenan tyranni * Hippias Deloslainen, grammaatikko * Hippias Elisläinen (400-luku eaa.), sofisti * Hippias Erythrailainen, historioitsija * Hippias Thasoslainen (300-luku eaa. tai aiemmin), grammaatikko * Hippias (400-luku eaa.), kuvanveistäjä * Hippias (300-luku eaa.), kuvanveistäjä * Hippias, taidemaalari * Lyhyempi Hippias, Platonin dialogi * Laajempi Hippias, Platonin nimiin pantu dialogi == Lähteet ==
Mneme

Mneme () voi viitata seuraaviin: * Mneme, muusa kreikkalaisessa mytologiassa * Mneme, Jupiterin kuu * Pommern, alun perin Mneme, purjelaiva
James Cracknell

James Cracknell (s. 5. toukokuuta 1972 Sutton, Englanti) on brittiläinen kilpasoutaja. Hän voitti olympiakultaa perämiehettömässä nelosessa Sydneyssä 2000 ja Ateenassa 2004. Ensimmäisen kerran hän kilpaili olympialaisissa Atlantassa 1996 perämiehettömässä kaksikossa mutta terveysongelmat pilasivat tuolloin hänen kilpailunsa. Cracknell voitti nuorten maailmanmestaruuden perämiehettömässä nelosessa vuonna 1990. Aikuisten maailmanmestaruuskilpailuihin hän osallistui vuodesta 1991 ja voitti kuusi maailmanmestaruutta. Aiguebelettessa 1997, Kölnissä 1998 ja St. Catharinesissa 1999 hän voitti kultaa perämiehettömässä nelosessa. Luzernissa 2001 hän voitti kultaa sekä perämiehettömässä että perämiehellisessä kaksikossa. Sevillassa 2002 hän voitti kultaa perämiehettömässä kaksikossa parinaan Matthew Pinsent, joka kuului myös Cracknellin kaikissa muissa kultamitalisouduissa samaan venekuntaan. Viimeisissä MM-kilpailuissaan Milanossa 2003 Cracknell sijoittui Pinsentin kanssa perämiehettömässä kaksikossa neljänneksi. Vuonna 2019 Cracknell kilpaili 46-vuotiaana Cambridge–Oxford-soutukilpailussa Cambridgen yliopiston voittajajoukkueessa. == Lähteet == Luokka:Brittiläiset soutajat Luokka:Brittiläiset olympiavoittajat Luokka:Vuonna 1972 syntyneet Luokka:Elävät henkilöt
Purppurauurnio

Purppurauurnio (Anisodus tanguticus) on koisokasvien (Solanaceae) heimoon ja uurnioiden (Anisodus) sukuun kuuluva kasvilaji. Se on monivuotinen ruohokasvi, joka voi kasvaa 40–80 cm korkeaksi, joskus jopa metrin korkuiseksi. Lehdet ovat suikeita tai puikeita, 8–20 cm pitkiä ja 2,5–9 cm leveitä sekä yleensä kaljuja. Kukat ovat pystyjä tai nuokkuvia. Kukkaperät ovat 1,5–8 cm pitkiä tai joskus jopa 11 cm pitkiä. Kukkien verhiö on ulkomuodoltaan kellomainen tai lähes suppilomainen. Teriö on yleensä purppuranpunainen, mutta joskus vaaleankellanvihreä. Heteiden palhot ovat noin 0,8 mm pitkiä ja ponnet 5–6 mm pitkiä. Purppurauurnio kukkii touko–kesäkuussa ja tuottaa hedelmiä heinä–elokuussa. Hedelmät ovat halkaisijaltaan noin 2 senttimetrin kokoisia kotia. Purppurauurnio kasvaa luonnossa aurinkoisilla vuorten rinteillä 2000–4400 metrin korkeudella merenpinnasta. Lajia tavataan Nepalissa sekä Kiinassa Gansun, Qinghain, Sichuanin ja Yunnanin maakunnissa sekä Tiibetin autonomisella alueella. Purppurauurnion juuria on käytetty lääkkeenä kivun lievitykseen. == Lähteet == == Aiheesta muualla == * Suomen Lajitietokeskus: Purppurauurnio (Anisodus tanguticus) * Global Biodiversity Information Facility (GBIF): Anisodus tanguticus Luokka:Koisokasvit Luokka:Lääkekasvit
Panas Myrnyi

Panas Myrnyi, oikea nimi Panas Rudtšenko (13. toukokuuta 1849 Myrhorod, Pultavan kuvernementti, Venäjän keisarikunta – 28. tammikuuta 1920 Pultava), oli ukrainalainen kirjailija. Myrnyi työskenteli valtion palveluksessa ja nousi 1914 kuvernementin kansleriksi. Taras Ševtšenkon tuotannolla oli merkittävä vaikutus Myrnyin maailmankuvaan, taiteellisiin arvostuksiin ja aatemaailmaan. Hänen kirjalliseen tuotantoonsa kuuluu runoja, näytelmiä ja novelleja. Vuonna 1877 ilmestynyt Myrnyin romaani Lyh’i ljudy (Лихі люди, ”Pahoja ihmisiä”) kertoo älymystön elämästä. Hänen tunnetuin teoksensa on romaani Propaštša syla (”Raunioitunut voima”), ilmestynyt myös nimellä Hiba revut’ voly, iak iasla povni? (”Mylvivätkö härät, kun niiden kaukalot ovat täynnä ruokaa?”, 1880), jonka hän kirjoitti yhdessä veljensä Ivan Rudtšenkon kanssa (kirjailijanimi Ivan Bilyk). Se kertoo ukrainalaisesta kylästä sadan vuoden aikana Nikolai I:n valtakaudella ja kuvaa kansan protesteja valheita ja epäoikeudenmukaisuutta vastaan. Myöhemmissäkin teoksissaan hän käyttää yhteiskunnallista näkökulmaa. Hän kirjoitti myös näytelmiä, joista suosituin oli Lymerivna (”Valjassuutarin tytär”, 1883). Hän käänsi ukrainaksi Henry Wadsworth Longfellow'n Laulun Hiawathasta ja William Shakespearen Kuningas Learin. Myrnyi laajensi ukrainan kielen sanastoa ja rikasti ukrainan lauseoppia. ==Lähteet== ==Aiheesta muualla== Luokka:Ukrainalaiset kirjailijat Luokka:Vuonna 1849 syntyneet Luokka:Vuonna 1920 kuolleet